Author: PC
Company: mssr

DOLOŽKA   PREDNOSTI
medzinárodnej zmluvy pred zákonmi
(čl. 7 ods. 5 ústavy)

1.    Gestor zmluvy:    Ministerstvo zahraničných vecí Slovenskej republiky

2. 	Názov zmluvy:  Protokol č. 13  k Dohovoru o ochrane ľudských práv a základných slobôd   týkajúci sa  zrušenia trestu smrti za každých okolností   (otvorený na podpis vo Vilniuse 3. mája 2002) 
      
3.	 Účel a predmet zmluvy a jeho úprava v legislatíve Slovenskej republiky: 
   Protokol č. 13   k  Dohovoru  o  ochrane  ľudských práv  a  základných slobôd vo svojich
   ustanoveniach potvrdzuje zásadu zrušenia trestu smrti za každých okolností, vrátane tre- 
   stu  smrti  za  činy  spáchané  v  čase  vojny alebo  bezprostrednej hrozby vojny.   Ústava 
   Slovenskej republiky  v článku 15  ods. 3  ustanovuje, že “Trest smrti sa nepripúšťa”. 

4.	 Priama úprava práv alebo povinností fyzických osôb alebo právnických osôb:
Ustanovenia čl. 1 Protokolu č. 13  priamo upravujú  práva alebo povinnosti fyzických  osôb alebo právnických osôb.

5.	Kategória zmluvy podľa čl. 7 ods. 4 Ústavy Slovenskej republiky (vyžaduje pred   ratifikáciou súhlas Národnej rady Slovenskej republiky v súlade s platnými Legislatívnymi pravidlami vlády Slovenskej republiky): 
	Ide o medzinárodnú zmluvu o ľudských právach a základných slobodách, ktorá priamo zakladá práva alebo povinnosti fyzických osôb alebo právnických osôb.

6.	Kategória zmluvy podľa čl. 7 ods. 5 Ústavy Slovenskej republiky (má prednosť pred zákonmi):
	Ide o medzinárodnú zmluvu o ľudských právach a základných slobodách, ktorá priamo   zakladá práva alebo povinnosti fyzických osôb alebo právnických osôb a na ktorej  vykonanie nie je potrebný zákon.
	  Slovenská republika je signatárom Protokolu č. 6 k Dohovoru o ochrane ľudských práv a základných slobôd, týkajúci sa zrušenia trestu smrti v znení Protokolu č. 11 k Dohovoru (Štrasburg, 28.4.1983). 
	
7.	Dosahy prijatia medzinárodnej zmluvy, ktorá má prednosť pred zákonmi, na slovenský  právny poriadok (uvedú sa právne predpisy alebo ich jednotlivé ustanovenia, ktorých sa medzinárodná zmluva týka; potreba ich zrušenia alebo adaptácie z dôvodu duplicity): 
Na vykonávanie uvedeného dokumentu nie je potrebné prijať, zmeniť ani zrušiť  žiadny právny predpis. 
Ustanovenia  Protokolu č. 13 k Dohovoru o ochrane ľudských práv a základných slobôd  sa týkajú:
článku 15 ods. 3 Ústavy Slovenskej republiky.